CELEX: 32015R2072
Language: ro
Date: 2015-11-17 00:00:00
Title: Regulamentul (UE) 2015/2072 al Consiliului din 17 noiembrie 2015 de stabilire, pentru 2016, a posibilităților de pescuit pentru anumite stocuri de pește și grupe de stocuri de pește, aplicabile în Marea Baltică, și de modificare a Regulamentului (UE) nr. 1221/2014 și a Regulamentului (UE) 2015/104

19.11.2015   
            
            
               RO
            
            
               Jurnalul Oficial al Uniunii Europene
            
            
               L 302/1
            
         REGULAMENTUL (UE) 2015/2072 AL CONSILIULUI
   din 17 noiembrie 2015
   de stabilire, pentru 2016, a posibilităților de pescuit pentru anumite stocuri de pește și grupe de stocuri de pește, aplicabile în Marea Baltică, și de modificare a Regulamentului (UE) nr. 1221/2014 și a Regulamentului (UE) 2015/104
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 43 alineatul (3),
   având în vedere propunerea Comisiei Europene,
   întrucât:
   
               (1)
            
            
               Articolul 43 alineatul (3) din tratat prevede că Consiliul, la propunerea Comisiei, adoptă măsurile privind stabilirea și repartizarea posibilităților de pescuit.
            
         
               (2)
            
            
               Regulamentul (UE) nr. 1380/2013 al Parlamentului European și al Consiliului (1) prevede adoptarea de măsuri de conservare, ținând seama de avizele științifice, tehnice și economice disponibile, inclusiv, atunci când este cazul, de rapoartele elaborate de Comitetul științific, tehnic și economic pentru pescuit (CSTEP) și de alte organisme consultative, precum și de avizele primite din partea consiliilor consultative.
            
         
               (3)
            
            
               Consiliului îi revine obligația de a adopta măsuri privind stabilirea și repartizarea posibilităților de pescuit, inclusiv anumite condiții legate funcțional de acestea, după caz. Posibilitățile de pescuit ar trebui alocate statelor membre într-un mod care să asigure fiecărui stat membru o relativă stabilitate a activităților de pescuit pentru fiecare stoc de pește sau activitate de pescuit și ținând seama în mod adecvat de obiectivele politicii comune în domeniul pescuitului (PCP) stabilite în Regulamentul (UE) nr. 1380/2013.
            
         
               (4)
            
            
               Prin urmare, capturile totale admisibile (TAC) ar trebui să fie stabilite, în concordanță cu Regulamentul (UE) nr. 1380/2013, pe baza avizelor științifice disponibile, ținându-se seama de aspectele biologice și socioeconomice și asigurându-se totodată un tratament echitabil pentru toate sectoarele de pescuit, precum și pe baza opiniilor exprimate cu ocazia consultării părților interesate.
            
         
               (5)
            
            
               Posibilitățile de pescuit pentru stocurile care fac obiectul unor planuri multianuale ar trebui stabilite în conformitate cu regulile prevăzute în planurile respective. Prin urmare, limitele de captură pentru stocurile de cod din Marea Baltică ar trebui stabilite în conformitate cu normele prevăzute în Regulamentul (CE) nr. 1098/2007 al Consiliului (2).
            
         
               (6)
            
            
               Din cauza modificărilor intervenite în biologia stocului de cod estic, Consiliul Internațional pentru Explorarea Apelor Maritime (ICES) nu a putut stabili puncte de referință biologice pentru stocurile de cod din subdiviziunile ICES 25-32 și, în schimb, a recomandat ca TAC pentru acest stoc de cod să se stabilească conform abordării bazate pe date limitate. Absența unor puncte de referință biologice a făcut imposibilă respectarea regulilor de stabilire și de alocare a posibilităților de pescuit pentru stocurile de cod din respectivele subdiviziuni stabilite în Regulamentul (CE) nr. 1098/2007. Întrucât, în absența stabilirii și alocării posibilităților de pescuit, sustenabilitatea stocului de cod ar putea fi grav amenințată, este oportun ca TAC să fie stabilite conform abordării bazate pe date limitate, la un nivel corespunzător abordării dezvoltate și recomandate de ICES, pentru a contribui la realizarea obiectivelor PCP, astfel cum sunt definite în Regulamentul (UE) nr. 1380/2013.
            
         
               (7)
            
            
               Ca urmare a unei noi abordări a ICES referitoare la utilizarea avizelor științifice în scopul stabilirii posibilităților de pescuit pentru stocurile de cod din subdiviziunile 22-24, este oportun să se aplice o abordare progresivă în ceea ce privește reducerea posibilităților de pescuit.
            
         
               (8)
            
            
               Având în vedere cele mai recente avize științifice, pentru a proteja zonele în care codul vestic își depune icrele, este oportun să se stabilească posibilități de pescuit în afara perioadelor de reproducere (15 februarie-31 martie 2016, și nu în luna aprilie cum se aplicase anterior). Astfel, stabilirea posibilităților de pescuit va contribui la evoluția pozitivă a stocului și, prin urmare, la realizarea obiectivelor PCP, astfel cum sunt definite în Regulamentul (UE) nr. 1380/2013.
            
         
               (9)
            
            
               Regulamentul (UE) nr. 1380/2013 stabilește obiectivul PCP de a atinge rata de exploatare a producției maxime durabile până în 2015, acolo unde este posibil, și în mod progresiv și gradual până cel târziu în 2020 pentru toate stocurile. Întrucât atingerea respectivei rate de exploatare până în 2016 ar avea consecințe grave asupra sustenabilității sociale și economice a flotelor care pescuiesc din stocurile de șprot și hering, se poate accepta atingerea respectivei rate de exploatare până cel târziu în 2017. Pentru anul 2016, posibilitățile de pescuit pentru stocurile respective ar trebui să fie stabilite în așa fel încât să se asigure că rata de exploatare a producției maxime durabile este atinsă în mod progresiv până la acea dată.
            
         
               (10)
            
            
               Utilizarea posibilităților de pescuit prevăzute în prezentul regulament este reglementată de Regulamentul (CE) nr. 1224/2009 al Consiliului (3), în special de articolele 33 și 34, în ceea ce privește înregistrarea capturilor și a efortului de pescuit și transmiterea către Comisie a datelor privind epuizarea posibilităților de pescuit. Prin urmare, prezentul regulament ar trebui să specifice codurile legate de debarcarea capturilor care fac obiectul prezentului regulament, pe care statele membre trebuie să le utilizeze atunci când transmit date Comisiei.
            
         
               (11)
            
            
               Regulamentul (CE) nr. 847/96 al Consiliului (4) a introdus condiții suplimentare pentru gestionarea interanuală a TAC, inclusiv, la articolele 3 și 4, dispoziții privind flexibilitatea pentru TAC de precauție și analitice. În temeiul articolului 2 din regulamentul respectiv, la stabilirea TAC, Consiliul decide cu privire la stocurile pentru care nu se aplică articolul 3 sau 4, în special în funcție de starea biologică a stocurilor. Mai recent, articolul 15 alineatul (9) din Regulamentul (UE) nr. 1380/2013 a introdus un mecanism de flexibilitate de la an la an pentru toate stocurile care fac obiectul obligației de debarcare. Pentru a se evita o flexibilitate excesivă care ar submina principiul exploatării raționale și responsabile a resurselor biologice marine vii, ar împiedica realizarea obiectivelor PCP și ar deteriora starea biologică a stocurilor, ar trebui să se prevadă ca articolele 3 și 4 din Regulamentul (CE) nr. 847/96 să se aplice TAC analitice numai atunci când flexibilitatea de la an la an prevăzută la articolul 15 alineatul (9) din Regulamentul (UE) nr. 1380/2013 nu este utilizată.
            
         
               (12)
            
            
               În anul 2015, având în vedere embargoul impus de Federația Rusă asupra importului de anumite produse agricole și pescărești din Uniune, s-a introdus o marjă de flexibilitate de 25 % în ceea ce privește reportarea posibilităților de pescuit neutilizate pentru stocurile care erau cel mai grav sau direct afectate de embargoul rus. Ținând cont de împrejurările excepționale reprezentate de prelungirea și extinderea acestui embargo privind Uniunea, precum și de indisponibilitatea anumitor piețe tradiționale, și având în vedere avizele științifice, este oportun să se permită ca posibilitățile de pescuit pentru anumite stocuri, care nu au fost utilizate în 2015, să fie reportate în 2016 până la un nivel de 25 %, iar în ceea ce privește macroul din Atlanticul de nord-est până la un nivel de 17,5 % din cotele inițiale pentru 2015. Prin urmare, este oportun să se introducă o astfel de flexibilitate atât în Regulamentul (UE) nr. 1221/2014 al Consiliului (5), cât și în Regulamentul (UE) 2015/104 al Consiliului (6). Nicio altă opțiune de flexibilitate privind reportarea posibilităților de pescuit neutilizate nu ar trebui să se aplice pentru stocurile în cauză.
            
         
               (13)
            
            
               Pentru a se evita întreruperea activităților de pescuit și pentru a li se asigura pescarilor din Uniune mijloace suficiente de subzistență, prezentul regulament ar trebui să se aplice de la 1 ianuarie 2016. Din motive de urgență, prezentul regulament ar trebui să intre în vigoare imediat după publicarea sa. Din motivele prevăzute la considerentul 12, dispozițiile referitoare la oportunitatea de a transfera posibilitățile de pescuit neutilizate în 2015 ar trebui să se aplice de la 1 ianuarie 2015,
            
         ADOPTĂ PREZENTUL REGULAMENT:
   CAPITOLUL I
   
      DISPOZIȚII GENERALE
   
   Articolul 1
   Obiect
   Prezentul regulament stabilește posibilitățile de pescuit pentru anumite stocuri de pește și grupe de stocuri de pește din Marea Baltică pentru 2016.
   Articolul 2
   Domeniu de aplicare
   Prezentul regulament se aplică navelor de pescuit ale Uniunii care își desfășoară activitatea în Marea Baltică.
   Articolul 3
   Definiții
   În sensul prezentului regulament, se aplică următoarele definiții:
   
               1.
            
            
               „ICES” înseamnă Consiliul Internațional pentru Explorarea Apelor Maritime;
            
         
               2.
            
            
               „Marea Baltică” înseamnă zonele ICES IIIb, IIIc și IIId;
            
         
               3.
            
            
               „subdiviziune” înseamnă o subdiviziune ICES din Marea Baltică, astfel cum este definită în anexa I la Regulamentul (CE) nr. 2187/2005 al Consiliului (7);
            
         
               4.
            
            
               „navă de pescuit” înseamnă orice navă echipată pentru exploatarea comercială a resurselor biologice marine;
            
         
               5.
            
            
               „navă de pescuit a Uniunii” înseamnă o navă de pescuit care arborează pavilionul unui stat membru și care este înmatriculată în Uniune;
            
         
               6.
            
            
               „stoc” înseamnă o resursă biologică marină existentă într-o anumită zonă de gestionare;
            
         
               7.
            
            
               „captură totală admisibilă” (TAC) înseamnă cantitatea din fiecare stoc care poate fi:
               
                           (i)
                        
                        
                           capturată pe durata unui an, în cazul zonelor de pescuit care fac obiectul unei obligații de debarcare în conformitate cu articolul 15 din Regulamentul (UE) nr. 1380/2013; sau
                        
                     
                           (ii)
                        
                        
                           debarcată pe durata unui an, în cazul zonelor de pescuit care nu fac obiectul unei obligații de debarcare în conformitate cu articolul 15 din Regulamentul (UE) nr. 1380/2013;
                        
                     
         
               8.
            
            
               „cotă” înseamnă o proporție din TAC alocată Uniunii, unui stat membru sau unei țări terțe.
            
         CAPITOLUL II
   
      POSIBILITĂȚI DE PESCUIT
   
   Articolul 4
   TAC și repartizări
   TAC, cotele și, dacă este cazul, condițiile legate funcțional de acestea sunt stabilite în anexă.
   Articolul 5
   Dispoziții speciale privind repartizările posibilităților de pescuit
   Repartizarea posibilităților de pescuit între statele membre conform prezentului regulament nu aduce atingere:
   
               (a)
            
            
               schimburilor efectuate în temeiul articolului 16 alineatul (8) din Regulamentul (UE) nr. 1380/2013;
            
         
               (b)
            
            
               deducerilor și realocărilor efectuate în temeiul articolului 37 din Regulamentul (CE) nr. 1224/2009;
            
         
               (c)
            
            
               debarcărilor suplimentare autorizate în temeiul articolului 3 din Regulamentul (CE) nr. 847/96 sau al articolului 15 alineatul (9) din Regulamentul (UE) nr. 1380/2013;
            
         
               (d)
            
            
               cantităților reținute în conformitate cu articolul 4 din Regulamentul (CE) nr. 847/96 sau transferate în temeiul articolului 15 alineatul (9) din Regulamentul (UE) nr. 1380/2013;
            
         
               (e)
            
            
               deducerilor efectuate în temeiul articolelor 105, 106 și 107 din Regulamentul (CE) nr. 1224/2009.
            
         Articolul 6
   Condiții pentru debarcarea capturilor și a capturilor accidentale care nu fac obiectul obligației de debarcare
   (1)   Capturile de specii care fac obiectul unor limite de captură, efectuate în cadrul activităților de pescuit menționate la articolul 15 alineatul (1) din Regulamentul (UE) nr. 1380/2013, fac obiectul obligației de debarcare prevăzute la articolul 15 din regulamentul respectiv.
   (2)   Capturile și capturile accidentale de cambulă de Baltica sunt reținute la bord sau debarcate numai dacă au fost efectuate de nave ale Uniunii care arborează pavilionul unui stat membru care dispune de o cotă și cu condiția ca această cotă să nu fie epuizată.
   (3)   Stocurile de specii nevizate, aflate în limitele biologice de siguranță menționate la articolul 15 alineatul (8) din Regulamentul (UE) nr. 1380/2013, sunt identificate în anexă în scopul derogării de la obligația de a scădea capturile din cotele relevante, prevăzută la articolul respectiv.
   CAPITOLUL III
   
      FLEXIBILITATE ÎN STABILIREA POSIBILITĂȚILOR DE PESCUIT PENTRU ANUMITE STOCURI
   
   Articolul 7
   Modificarea Regulamentului (UE) 2015/104
   În Regulamentul (UE) 2015/104 se introduce următorul articol:
   
      „Articolul 18a
      Flexibilitate în stabilirea posibilităților de pescuit pentru anumite stocuri
      (1)   Prezentul articol se aplică în cazul următoarelor stocuri:
      
                  (a)
               
               
                  macrou în zonele IIIa și IV; apele Uniunii din zonele IIa, IIIb, IIIc și IIId;
               
            
                  (b)
               
               
                  macrou în zonele VI, VII, VIIIa, VIIIb, VIIId și VIIIe; apele Uniunii și internaționale din zonele Vb; apele internaționale din zonele IIa, XII și XIV;
               
            
                  (c)
               
               
                  macrou în apele norvegiene din zonele IIa și IVa;
               
            
                  (d)
               
               
                  hering în apele UE, norvegiene și internaționale din zonele I și II.
               
            
                  (e)
               
               
                  hering în Marea Nordului la nord de 53° N;
               
            
                  (f)
               
               
                  hering în zonele IVc și VIId;
               
            
                  (g)
               
               
                  hering în zonele VIIa, VIIg, VIIh, VIIj și VIIk;
               
            
                  (h)
               
               
                  stavrid negru în apele Uniunii din zonele IIa, IVa, VI, VIIa-c, VIIe-k, VIIIa, VIIIb, VIIId și VIIIe; apele Uniunii și internaționale din zona Vb; apele internaționale din zonele XII și XIV.
               
            (2)   Orice cantități de până la 25 % din cota inițială a unui stat membru pentru stocurile identificate la alineatul (1) literele (d)-(h) care nu au fost utilizate în 2015 sunt adăugate în scopul calculării cotei statului membru respectiv pentru stocul în cauză pentru 2016. Procentul respectiv este de 17,5 % pentru stocurile identificate la alineatul (1) literele (a)-(c). Orice cantități transferate altor state membre în temeiul articolului 16 alineatul (8) din Regulamentul (UE) nr. 1380/2013, precum și orice cantități deduse în temeiul articolelor 37, 105 și 107 din Regulamentul (CE) nr. 1224/2009 sunt luate în considerare în scopul stabilirii cantităților utilizate și a cantităților neutilizate prevăzute la prezentul alineat.
      (3)   În cazul în care un stat membru a utilizat opțiunea prevăzută la alineatul (2) din prezentul articol în ceea ce privește un anumit stoc, nicio altă opțiune de flexibilitate privind reportarea posibilităților de pescuit neutilizate nu se aplică pentru stocul respectiv.”
   
   Articolul 8
   Modificarea Regulamentului(UE) nr. 1221/2014
   În Regulamentul (UE) nr. 1221/2014 se introduce următorul articol:
   
      „Articolul 5a
      Flexibilitate în stabilirea posibilităților de pescuit pentru anumite stocuri
      (1)   Prezentul articol se aplică în cazul următoarelor stocuri:
      
                  (a)
               
               
                  hering în subdiviziunile ICES 30-31;
               
            
                  (b)
               
               
                  hering în apele Uniunii din subdiviziunile ICES 25-27, 28.2, 29 și 32;
               
            
                  (c)
               
               
                  hering în subdiviziunea ICES 28.1;
               
            
                  (d)
               
               
                  șprot în apele Uniunii din subdiviziunile ICES 22-32.
               
            (2)   Orice cantități de până la 25 % din cota inițială a unui stat membru pentru stocurile identificate la alineatul (1) care nu au fost utilizate în 2015 sunt adăugate în scopul calculării cotei statului membru respectiv pentru stocul în cauză pentru 2016. Orice cantități transferate altor state membre în temeiul articolului 16 alineatul (8) din Regulamentul (UE) nr. 1380/2013, precum și orice cantități deduse în temeiul articolelor 37, 105 și 107 din Regulamentul (CE) nr. 1224/2009 sunt luate în considerare în scopul stabilirii cantităților utilizate și a cantităților neutilizate prevăzute la prezentul alineat.
      (3)   În cazul în care un stat membru a utilizat opțiunea prevăzută la alineatul (2) din prezentul articol în ceea ce privește un anumit stoc, nicio altă opțiune de flexibilitate privind reportarea posibilităților de pescuit neutilizate nu se aplică pentru stocul respectiv.”
   
   CAPITOLUL IV
   
      DISPOZIȚII FINALE
   
   Articolul 9
   Transmiterea datelor
   Atunci când, în conformitate cu articolele 33 și 34 din Regulamentul (CE) nr. 1224/2009, statele membre transmit Comisiei date privind cantitățile capturate sau debarcate din stocuri, acestea utilizează codurile stocurilor prevăzute în anexa la prezentul regulament.
   Articolul 10
   Flexibilitate
   (1)   Cu excepția cazului în care anexa la prezentul regulament conține dispoziții contrare, articolul 3 din Regulamentul (CE) nr. 847/96 se aplică stocurilor care fac obiectul unor TAC de precauție, iar articolul 3 alineatele (2) și (3) și articolul 4 din regulamentul respectiv se aplică stocurilor care fac obiectul unor TAC analitice.
   (2)   Cu toate acestea, articolul 3 alineatele (2) și (3) și articolul 4 din Regulamentul (CE) nr. 847/96 nu se aplică în cazul în care un stat membru utilizează flexibilitatea de la an la an prevăzută la articolul 15 alineatul (9) din Regulamentul (UE) nr. 1380/2013.
   Articolul 11
   Intrarea în vigoare
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   Se aplică de la 1 ianuarie 2016.
   Cu toate acestea, articolele 7 și 8 se aplică de la 1 ianuarie 2015.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 17 noiembrie 2015.
      
         
            Pentru Consiliu
         
         
            Președintele
         
         J. ASSELBORN
      
   
   
      (1)  Regulamentul (UE) nr. 1380/2013 al Parlamentului European și al Consiliului din 11 decembrie 2013 privind politica comună în domeniul pescuitului, de modificare a Regulamentelor (CE) nr. 1954/2003 și (CE) nr. 1224/2009 ale Consiliului și de abrogare a Regulamentelor (CE) nr. 2371/2002 și (CE) nr. 639/2004 ale Consiliului și a Deciziei 2004/585/CE a Consiliului (JO L 354, 28.12.2013, p. 22).
   
      (2)  Regulamentul (CE) nr. 1098/2007 al Consiliului din 18 septembrie 2007 de stabilire a unui plan multianual pentru rezervele de cod din Marea Baltică și pentru unitățile piscicole de exploatare a rezervelor respective, de modificare a Regulamentului (CEE) nr. 2847/93 și de abrogare a Regulamentului (CE) nr. 779/97 (JO L 248, 22.9.2007, p. 1).
   
      (3)  Regulamentul (CE) nr. 1224/2009 al Consiliului din 20 noiembrie 2009 de stabilire a unui sistem comunitar de control pentru asigurarea respectării normelor politicii comune în domeniul pescuitului, de modificare a Regulamentelor (CE) nr. 847/96, (CE) nr. 2371/2002, (CE) nr. 811/2004, (CE) nr. 768/2005, (CE) nr. 2115/2005, (CE) nr. 2166/2005, (CE) nr. 388/2006, (CE) nr. 509/2007, (CE) nr. 676/2007, (CE) nr. 1098/2007, (CE) nr. 1300/2008, (CE) nr. 1342/2008 și de abrogare a Regulamentelor (CEE) nr. 2847/93, (CE) nr. 1627/94 și (CE) nr. 1966/2006 (JO L 343, 22.12.2009, p. 1).
   
      (4)  Regulamentul (CE) nr. 847/96 al Consiliului din 6 mai 1996 privind introducerea unor condiții suplimentare pentru gestionarea interanuală a totalurilor admise de captură (TAC) și a cotelor de pescuit (JO L 115, 9.5.1996, p. 3).
   
      (5)  Regulamentul (UE) nr. 1221/2014 al Consiliului din 10 noiembrie 2014 de stabilire, pentru 2015, a posibilităților de pescuit pentru anumite stocuri de pește și grupe de stocuri de pește aplicabile în Marea Baltică și de modificare a Regulamentelor (UE) nr. 43/2014 și (UE) nr. 1180/2013 (JO L 330, 15.11.2014, p. 16).
   
      (6)  Regulamentul (UE) 2015/104 al Consiliului din 19 ianuarie 2015 de stabilire, pentru anul 2015, a posibilităților de pescuit pentru anumite stocuri de pește și grupuri de stocuri de pește, aplicabile în apele Uniunii și, pentru navele din Uniune, în anumite ape din afara Uniunii, de modificare a Regulamentului (UE) nr. 43/2014 și de abrogare a Regulamentului (UE) nr. 779/2014 (JO L 22, 28.1.2015, p. 1).
   
      (7)  Regulamentul (CE) nr. 2187/2005 al Consiliului din 21 decembrie 2005 pentru conservarea, prin măsuri tehnice, a resurselor halieutice din Marea Baltică și strâmtorile Belts și Sound (JO L 349, 31.12.2005, p. 1).
   
      ANEXĂ
      
         TAC aplicabile navelor de pescuit ale Uniunii în zonele pentru care au fost fixate TAC, pe specie și pe zonă
      
      În următoarele tabele sunt stabilite TAC și cotele (în tone de greutate în viu, dacă nu se specifică altfel) pentru fiecare stoc, precum și condițiile legate funcțional de acestea.
      Trimiterile la zonele de pescuit sunt trimiteri la zonele ICES, dacă nu se specifică altfel.
      Stocurile de pește sunt indicate în ordinea alfabetică a denumirilor speciilor în limba latină.
      În scopul aplicării prezentului regulament, următorul tabel de corespondență indică denumirile în limba latină și denumirile comune.
      
                  Denumirea științifică
               
               
                  Codul alfa-3
               
               
                  Denumirea comună
               
            
                  
                     Clupea harengus
                  
               
               
                  HER
               
               
                  Hering
               
            
                  
                     Gadus morhua
                  
               
               
                  COD
               
               
                  Cod
               
            
                  
                     Pleuronectes platessa
                  
               
               
                  PLE
               
               
                  Cambulă de Baltica
               
            
                  
                     Salmo salar
                  
               
               
                  SAL
               
               
                  Somon de Atlantic
               
            
                  
                     Sprattus sprattus
                  
               
               
                  SPR
               
               
                  Șprot
               
            
         
      
                  
                     Specie:
                  
               
               
                  Hering
                  
                     Clupea harengus
                  
               
               
                  
                     Zonă:
                  
               
               
                  Subdiviziunile 30-31
                  HER/3D30.; HER/3D31.
               
            
                  Finlanda
               
               
                  99 098
               
               
                   
               
               
                   
               
            
                  Suedia
               
               
                  21 774
               
               
                   
               
               
                   
               
            
                  Uniune
               
               
                  120 872
               
               
                   
               
               
                   
               
            
                  TAC
               
               
                  120 872
               
               
                   
               
               
                  TAC analitică
               
            
         
      
                  
                     Specie:
                  
               
               
                  Hering
                  
                     Clupea harengus
                  
               
               
                  
                     Zonă:
                  
               
               
                  Subdiviziunile 22-24
                  HER/3B23.; HER/3C22.; HER/3D24.
               
            
                  Danemarca
               
               
                  3 683
               
               
                   
               
               
                   
               
            
                  Germania
               
               
                  14 496
               
               
                   
               
               
                   
               
            
                  Finlanda
               
               
                  2
               
               
                   
               
               
                  Se aplică articolul 6 alineatul (3) din prezentul regulament.
               
            
                  Polonia
               
               
                  3 419
               
               
                   
               
               
                   
               
            
                  Suedia
               
               
                  4 674
               
               
                   
               
               
                   
               
            
                  Uniune
               
               
                  26 274
               
               
                   
               
               
                   
               
            
                  TAC
               
               
                  26 274
               
               
                   
               
               
                  TAC analitică
                  Articolul 3 alineatele (2) și (3) din Regulamentul (CE) nr. 847/96 nu se aplică.
                  Articolul 4 din Regulamentul (CE) nr. 847/96 nu se aplică.
               
            
         
      
                  
                     Specie:
                  
               
               
                  Hering
                  
                     Clupea harengus
                  
               
               
                  
                     Zonă:
                  
               
               
                  Apele Uniunii din subdiviziunile 25-27, 28.2, 29 și 32
                  HER/3D25.; HER/3D26.; HER/3D27.; HER/3D28.2; HER/3D29.; HER/3D32.
               
            
                  Danemarca
               
               
                  3 905
               
               
                   
               
               
                   
               
            
                  Germania
               
               
                  1 035
               
               
                   
               
               
                   
               
            
                  Estonia
               
               
                  19 942
               
               
                   
               
               
                  Se aplică articolul 6 alineatul (3) din prezentul regulament.
               
            
                  Finlanda
               
               
                  38 927
               
               
                   
               
               
                   
               
            
                  Letonia
               
               
                  4 921
               
               
                   
               
               
                   
               
            
                  Lituania
               
               
                  5 182
               
               
                   
               
               
                   
               
            
                  Polonia
               
               
                  44 224
               
               
                   
               
               
                   
               
            
                  Suedia
               
               
                  59 369
               
               
                   
               
               
                   
               
            
                  Uniune
               
               
                  177 505
               
               
                   
               
               
                   
               
            
                  TAC
               
               
                  Nu se aplică
               
               
                   
               
               
                  TAC analitică
               
            
         
      
                  
                     Specie:
                  
               
               
                  Hering
                  
                     Clupea harengus
                  
               
               
                  
                     Zonă:
                  
               
               
                  Subdiviziunea 28.1
                  HER/03D.RG
               
            
                  Estonia
               
               
                  16 124
               
               
                   
               
               
                   
               
            
                  Letonia
               
               
                  18 791
               
               
                   
               
               
                  Se aplică articolul 6 alineatul (3) din prezentul regulament.
               
            
                  Uniune
               
               
                  34 915
               
               
                   
               
               
                   
               
            
                  TAC
               
               
                  34 915
               
               
                   
               
               
                  TAC analitică
               
            
         
      
                  
                     Specie
                  
               
               
                  Cod
                  
                     Gadus morhua
                  
               
               
                  
                     Zonă:
                  
               
               
                  Apele Uniunii din subdiviziunile 25-32
                  COD/3D25.; COD/3D26.; COD/3D27.; COD/3D28.; COD/3D29.; COD/3D30.; COD/3D31.; COD/3D32.
               
            
                  Danemarca
               
               
                  9 451
               
               
                   
               
               
                   
               
            
                  Germania
               
               
                  3 760
               
               
                   
               
               
                   
               
            
                  Estonia
               
               
                  921
               
               
                   
               
               
                   
               
            
                  Finlanda
               
               
                  723
               
               
                   
               
               
                   
               
            
                  Letonia
               
               
                  3 514
               
               
                   
               
               
                   
               
            
                  Lituania
               
               
                  2 315
               
               
                   
               
               
                   
               
            
                  Polonia
               
               
                  10 884
               
               
                   
               
               
                   
               
            
                  Suedia
               
               
                  9 575
               
               
                   
               
               
                   
               
            
                  Uniune
               
               
                  41 143
               
               
                   
               
               
                   
               
            
                  TAC
               
               
                  Nu se aplică
               
               
                   
               
               
                  TAC de precauție
                  Articolul 3 alineatele (2) și (3) din Regulamentul (CE) nr. 847/96 nu se aplică.
                  Articolul 4 din Regulamentul (CE) nr. 847/96 nu se aplică.
               
            
         
      
                  
                     Specie:
                  
               
               
                  Cod
                  
                     Gadus morhua
                  
               
               
                  
                     Zonă:
                  
               
               
                  Subdiviziunile 22-24
                  COD/3B23.; COD/3C22.; COD/3D24.
               
            
                  Danemarca
               
               
                  5 552 (1)
                  
               
               
                   
               
               
                   
               
            
                  Germania
               
               
                  2 715 (1)
                  
               
               
                   
               
               
                   
               
            
                  Estonia
               
               
                  123 (1)
                  
               
               
                   
               
               
                   
               
            
                  Finlanda
               
               
                  109 (1)
                  
               
               
                   
               
               
                   
               
            
                  Letonia
               
               
                  459 (1)
                  
               
               
                   
               
               
                   
               
            
                  Lituania
               
               
                  298 (1)
                  
               
               
                   
               
               
                   
               
            
                  Polonia
               
               
                  1 486 (1)
                  
               
               
                   
               
               
                   
               
            
                  Suedia
               
               
                  1 978 (1)
                  
               
               
                   
               
               
                   
               
            
                  Uniune
               
               
                  12 720 (1)
                  
               
               
                   
               
               
                   
               
            
                  TAC
               
               
                  12 720 (1)
                  
               
               
                   
               
               
                  TAC analitică
                  Articolul 3 alineatele (2) și (3) din Regulamentul (CE) nr. 847/96 nu se aplică.
                  Articolul 4 din Regulamentul (CE) nr. 847/96 nu se aplică.
               
            
         
      
                  
                     Specie:
                  
               
               
                  Cambulă de Baltica
                  
                     Pleuronectes platessa
                  
               
               
                  
                     Zonă:
                  
               
               
                  Apele Uniunii din subdiviziunile 22-32
                  PLE/3B23.; PLE/3C22.; PLE/3D24.; PLE/3D25.; PLE/3D26.; PLE/3D27.; PLE/3D28.; PLE/3D29.; PLE/3D30.; PLE/3D31.; PLE/3D32.
               
            
                  Danemarca
               
               
                  2 890
               
               
                   
               
               
                   
               
            
                  Germania
               
               
                  321
               
               
                   
               
               
                   
               
            
                  Polonia
               
               
                  605
               
               
                   
               
               
                   
               
            
                  Suedia
               
               
                  218
               
               
                   
               
               
                   
               
            
                  Uniune
               
               
                  4 034
               
               
                   
               
               
                   
               
            
                  TAC
               
               
                  4 034
               
               
                   
               
               
                  TAC analitică
               
            
         
      
                  
                     Specie:
                  
               
               
                  Somon de Atlantic
                  
                     Salmo salar
                  
               
               
                  
                     Zonă:
                  
               
               
                  Apele Uniunii din subdiviziunile 22-31
                  SAL/3B23.; SAL/3C22.; SAL/3D24.; SAL/3D25.; SAL/3D26.; SAL/3D27.; SAL/3D28.; SAL/3D29.; SAL/3D30.; SAL/3D31.
               
            
                  Danemarca
               
               
                  19 879 (2)
                  
               
               
                   
               
               
                   
               
            
                  Germania
               
               
                  2 212 (2)
                  
               
               
                   
               
               
                   
               
            
                  Estonia
               
               
                  2 020 (2)
                  
               
               
                   
               
               
                   
               
            
                  Finlanda
               
               
                  24 787 (2)
                  
               
               
                   
               
               
                   
               
            
                  Letonia
               
               
                  12 644 (2)
                  
               
               
                   
               
               
                   
               
            
                  Lituania
               
               
                  1 486 (2)
                  
               
               
                   
               
               
                   
               
            
                  Polonia
               
               
                  6 030 (2)
                  
               
               
                   
               
               
                   
               
            
                  Suedia
               
               
                  26 870 (2)
                  
               
               
                   
               
               
                   
               
            
                  Uniune
               
               
                  95 928 (2)
                  
               
               
                   
               
               
                   
               
            
                  TAC
               
               
                  Nu se aplică
               
               
                   
               
               
                  TAC analitică
                  Articolul 3 alineatele (2) și (3) din Regulamentul (CE) nr. 847/96 nu se aplică.
                  Articolul 4 din Regulamentul (CE) nr. 847/96 nu se aplică.
               
            
         
      
                  
                     Specie:
                  
               
               
                  Somon de Atlantic
                  
                     Salmo salar
                  
               
               
                  
                     Zonă:
                  
               
               
                  Apele Uniunii din subdiviziunea 32
                  SAL/3D32.
               
            
                  Estonia
               
               
                  1 344 (3)
                  
               
               
                   
               
               
                   
               
            
                  Finlanda
               
               
                  11 762 (3)
                  
               
               
                   
               
               
                   
               
            
                  Uniune
               
               
                  13 106 (3)
                  
               
               
                   
               
               
                   
               
            
                  TAC
               
               
                  Nu se aplică
               
               
                   
               
               
                  TAC de precauție
               
            
         
      
                  
                     Specie:
                  
               
               
                  Șprot
                  
                     Sprattus sprattus
                  
               
               
                  
                     Zonă:
                  
               
               
                  Apele Uniunii din subdiviziunile 22-32
                  SPR/3B23.; SPR/3C22.; SPR/3D24.; SPR/3D25.; SPR/3D26.; SPR/3D27.; SPR/3D28.; SPR/3D29.; SPR/3D30.; SPR/3D31.; SPR/3D32.
               
            
                  Danemarca
               
               
                  19 958
               
               
                   
               
               
                   
               
            
                  Germania
               
               
                  12 644
               
               
                   
               
               
                   
               
            
                  Estonia
               
               
                  23 175
               
               
                   
               
               
                   
               
            
                  Finlanda
               
               
                  10 447
               
               
                   
               
               
                   
               
            
                  Letonia
               
               
                  27 990
               
               
                   
               
               
                   
               
            
                  Lituania
               
               
                  10 125
               
               
                   
               
               
                   
               
            
                  Polonia
               
               
                  59 399
               
               
                   
               
               
                   
               
            
                  Suedia
               
               
                  38 582
               
               
                   
               
               
                   
               
            
                  Uniune
               
               
                  202 320
               
               
                   
               
               
                   
               
            
                  TAC
               
               
                  Nu se aplică
               
               
                   
               
               
                  TAC analitică
               
            
         (1)  Această cotă poate fi pescuită de la 1 ianuarie la 14 februarie și de la 1 aprilie la 31 decembrie 2016.
      
         (2)  Exprimat în număr de pești.
      
         (3)  Exprimat în număr de pești.